คำสั่งคณะกรรมการคุ้มครองผู้บริโภคคำสั่งคณะกรรมการคุ้มครองผู้บริโภคที่ ๙/๒๕๔๘เรื่องห้ามขายสินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติกหรือ Blowing balloon[๑] ตามที่คณะกรรมการคุ้มครองผู้บริโภคได้พิจารณาเห็นว่าสินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติก หรือ Blowing balloonอาจเป็นอันตรายแก่ผู้บริโภค โดยเฉพาะอย่างยิ่งในกลุ่มเด็กเล็กจึงได้อาศัยอำนาจตามมาตรา ๓๖ วรรคหนึ่ง และวรรคสาม แห่งพระราชบัญญัติคุ้มครองผู้บริโภคพ.ศ. ๒๕๒๒ ออกคำสั่งคณะกรรมการคุ้มครองผู้บริโภค ที่ ๓/๒๕๓๕ ลงวันที่ ๒๐ กุมภาพันธ์๒๕๓๕ห้ามขายสินค้าดังกล่าวเป็นการชั่วคราวจนกว่าจะมีคำสั่งยกเลิกและให้ผู้ประกอบธุรกิจซึ่งประสงค์จะขายผลิตสั่งหรือนำเข้ามาในราชอาณาจักรเพื่อขายซึ่งสินค้าดังกล่าวติดต่อกับสำนักงานคณะกรรมการคุ้มครองผู้บริโภคโดยเร็วที่สุดเพื่อการดำเนินการทดสอบหรือพิสูจน์ว่าสินค้าดังกล่าวนั้นไม่อาจเป็นอันตรายแก่ผู้บริโภคโดยให้ดำเนินการทดสอบหรือพิสูจน์ให้สามารถรู้ผลได้ภายในสามสิบวันนับแต่วันที่คำสั่งดังกล่าวประกาศในราชกิจจานุเบกษานั้นสำนักงานคณะกรรมการคุ้มครองผู้บริโภคได้ตรวจสอบพบว่านับตั้งแต่ได้มีคำสั่งคณะกรรมการคุ้มครองผู้บริโภค ที่ ๓/๒๕๓๕ ลงวันที่ ๒๐กุมภาพันธ์ ๒๕๓๕ เรื่อง ห้ามขายสินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติก หรือ Blowing balloon ประกาศในราชกิจจานุเบกษาแล้วยังไม่มีผู้ประกอบธุรกิจรายใดติดต่อกับสำนักงานคณะกรรมการคุ้มครองผู้บริโภคเพื่อขอดำเนินการทดสอบหรือพิสูจน์ว่าสินค้าดังกล่าวไม่เป็นอันตรายแก่ผู้บริโภคสำนักงานคณะกรรมการคุ้มครองผู้บริโภคจึงได้ส่งตัวอย่างสินค้าที่ตรวจพบไปให้กรมวิทยาศาสตร์การแพทย์กระทรวงสาธารณสุขดำเนินการตรวจสอบวิเคราะห์ส่วนประกอบของสินค้าที่อาจเป็นอันตรายต่อผู้บริโภคผลการตรวจวิเคราะห์ พบสารเอทิลอาซีเทตซึ่งจัดเป็นสารระเหยตามประกาศกระทรวงสาธารณสุข กระทรวงอุตสาหกรรม ฉบับที่ ๑๔ (พ.ศ.๒๕๓๘) เรื่อง กำหนดชื่อ ประเภท ชนิดหรือขนาดบรรจุของสารเคมีหรือผลิตภัณฑ์เป็นสารระเหย ลงวันที่ ๒๗ ตุลาคม ๒๕๓๘และตามประกาศดังกล่าวได้กำหนดให้ลูกโป่งวิทยาศาสตร์หรือลูกโป่งพลาสติก (Blowing balloon)เป็นสารระเหยซึ่งสารระเหยจัดว่าเป็นยาเสพติดตามพระราชกำหนดป้องกันการใช้สารระเหยพ.ศ. ๒๕๓๓ การสูดดมสารระเหยทำให้เกิดอันตรายต่อระบบต่าง ๆในร่างกายจนอาจทำให้ถึงแก่ชีวิตได้ ประกอบกับลักษณะการเล่นของเด็กเล็กในขณะที่เป่าสินค้าดังกล่าวให้เป็นลูกโป่งต้องมีการสูดลมหายใจเข้าออกหลายครั้งทำให้เด็กเล็กต้องสูดดมสารระเหยซึ่งอาจเป็นอันตรายต่อสุขภาพคณะกรรมการคุ้มครองผู้บริโภคได้พิจารณาในการประชุมครั้งที่๙/๒๕๔๘ เมื่อวันที่ ๙ ธันวาคม ๒๕๔๘ แล้ว มีความเห็นว่า สินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติก หรือ Blowing balloonเป็นสินค้าที่อาจเป็นอันตรายแก่ผู้บริโภคโดยเฉพาะอย่างยิ่งในกลุ่มเด็กเล็กและตามประกาศกระทรวงสาธารณสุข กระทรวงอุตสาหกรรม ฉบับที่ ๑๔ (พ.ศ. ๒๕๓๘) เรื่องกำหนดชื่อ ประเภท ชนิด หรือขนาดบรรจุของสารเคมีหรือผลิตภัณฑ์เป็นสารระเหย ลงวันที่๒๗ ตุลาคม ๒๕๓๘ ได้กำหนดให้ลูกโป่งวิทยาศาสตร์ หรือลูกโป่งพลาสติก (Blowing balloon) เป็นสารระเหยซึ่งได้มีการควบคุมเกี่ยวกับการจำหน่ายประกอบกับสินค้าดังกล่าวไม่ใช่ของเล่นที่สามารถเอื้อประโยชน์ให้แก่กลุ่มเด็กเล็กจึงมีมติว่า สมควรมีคำสั่งห้ามขายสินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติก หรือ Blowing balloon เป็นการถาวรฉะนั้นอาศัยอำนาจตามมาตรา ๓๖ วรรคสอง แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการคุ้มครองผู้บริโภคจึงมีคำสั่ง ดังต่อไปนี้๑.ให้ยกเลิกคำสั่งคณะกรรมการคุ้มครองผู้บริโภค ที่ ๓/๒๕๓๕ ลงวันที่ ๒๐ กุมภาพันธ์๒๕๓๕ เรื่อง ห้ามขายสินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติก หรือ Blowing balloon เป็นการชั่วคราว๒.ห้ามขายสินค้าที่เรียกกันว่า ลูกโป่งวิทยาศาสตร์ หรือ ลูกโป่งพลาสติก หรือ Blowingballoon เป็นการถาวรทั้งนี้ตั้งแต่บัดนี้เป็นต้นไปสั่ง ณ วันที่ ๒๑ธันวาคม พ.ศ. ๒๕๔๘สุชัย เจริญรัตนกุลรองนายกรัฐมนตรีประธานกรรมการคุ้มครองผู้บริโภค[เอกสารแนบท้าย]๑.คำเตือนพระราชบัญญัติคุ้มครองผู้บริโภค พ.ศ. ๒๕๒๒(ดูข้อมูลจากภาพกฎหมาย)ปริญสินีย์/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๗ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษา เล่ม ๑๒๓/ตอนพิเศษ ๓ ง/หน้า ๘/๑๐ มกราคม ๒๕๔๙